Taxi ploeg deur huis ná bestuurder geskiet isArgieffoto ŉ Taxibestuurder, vermoedelik 38 jaar oud, is Saterdag in Uitsig, Elsiesrivier in Kaapstad doodgeskiet. Ineke van Huyssteen, woordvoerder van ER24, het gesê paramedici is omstreeks 11:40 na die toneel ontbied. “Die taxi het deur ŉ huis geploeg. ŉ Man het op die voorste sitplek gelê. Hy het ŉ skietwond in sy kop opgedoen en het aan sy beserings beswyk. Hy is vermoedelik geskiet voor hy deur die huis gebars het.” Die man is op die toneel dood verklaar. Niemand is nog in hegtenis geneem in verband met die moord nie. Die polisie stel verder ondersoek in.